བུ་མོ་ཆེ་བ་བཙས་པའི་སྐབས་སུ་ངས་ལས་ཀ་བཟའ་འཁོར་རེ་ལ་ཉི་མ་དྲུག་རེ་བྱེད་ཀྱི་ཡོད།བུ་མོ་བཙས་ནས་ལོ་གཅིག་ལྷག་གི་རིང་ལ་བོད་པའི་བྱིས་པ་གཉོར་མཁན་རེ་གླས་ཏེ་ང་རང་གིས་སྔར་ལྟར་ལས་ཀ་བྱས་པ་ཡིན།ངའི་བུ་མོ་ལོ་གཅིག་དང་ཟླ་བ་འགའ་ཡིན་སྐབས་ཤིག་ལ་ཅུང་ཟད་ན་ནས་སྨན་ཁང་དུ་སྡོད་དགོས་བྱུང་།ང་སྨན་ཁང་དུ་བུ་མོར་ལྟ་རུ་སོང་དུས།བུ་མོས་ང་མཐོང་བ་དང་ཕར་བྲོས་སོང་།སྐབས་དེར་ངའི་སེམས་ལ་ཨ་ཁ།ང་འགྲིག་མི་འདུགང་སྒོར་མོའི་སྟེང་ལ་སེམས་འཁོར་ནས་བུ་མོ་ལ་བརྩེ་བ་སྤྲོད་ཐུབ་མི་འདུག་པས།ད་བུ་མོའི་སེམས་ལའང་ང་ལ་བརྩེ་བ་མི་འདུག་བསམ་སྟེ།ལས་ཀ་དེ་གཡུག་ནས་ལས་ཀ་གཞན་ཞིག་བཙལ་བ་ཡིན།དེ་ནས་བཟུང་བུ་མོ་གཉོར་མཁན་མ་བཙལ་བར།ང་རང་གིས་བུ་མོ་དང་ལྷན་དུ་དུས་ཚོད་མང་ཙམ་བསྐྱལ་ཏེ་ང་རང་གིས་བུ་མོ་གཉོར་སྐྱོང་བྱས་པ་ཡིན།